10 FÖSTUDAGUR 11. NÓVEMBER 1994 Fréttir Myndlyklaverkefni Islenska útvarpsfélagsins : Iðnlánasjóður lof ar Stöð tvö 250 milljónum - tölvubúnaður og afruglarar líklegir sem veð „ Við erum með lánsloforð frá Iðn - lánasjóði upp á 250 milljónir en það er ekki komið að frágangi á þessu . Við höfum getað fjármagnað þessi myndlyklakaup á ódýrari hátt á markaðnum þannig að við erum bara að bíða . Viö munum hins vegar nýta okkur þessa lánsheimild innan tveggja mánaða , " segir Jafet Ólafs - son , framkvæmdastjóri íslenska út - varpsfélagsins . Eins og kunnugt er hefur íslenska útvarpsfélagið unnið að því undan - farið að skipta út gömlum myndlykl - um fyrir nýja um leið og nýju tölvu - kerfi , sem ruglar útsendinguna , héf - ur verið komið upp . Breytingarnar hafa verið kostnaðarsamar en fyrir - tækið hingað til getað fjármagnað þær af eigin rekstrarfé og skamm - tímalánum . Slíkt sé ekki dýrt miðað við stöðuna á lánamarkaðnum í dag . „ Það á eftir að ganga frá því hvern - ig veðinu verður háttað , hvort það verður í myndlyklunum eða öðru , " segir Jafet og bætir því við að um trygg veð verði að ræða þar sem er allt keríið . Án þess geri sjónvarps - stöðin ekkert og auk þess stundi út - varpsfélagið ákveðinn iðhaö með innlendri dagskrárgerð . Bragi Hannesson , framkvæmda - stjóri Iðnlánasjóðs , neitaði að tjá sig um þetta einstaka mál en sagði að um áramótin hefðu gengið í gildi ný lög um lánastofnanir og þau lög giltu um Iðnlánasjóð samhliða eldri sér - lögum um sjóðinn . Með löggjöfinni væri ísland að framfylgja samn - ingsákvæðum sem tengdust aðild landsins að Evrópska efnahagssvæð - inu . Segir Bragi að ein helsta breyt - ing sem orðið hafi á starfsemi sjóðs - ins sé sú að Iðnlánasjóður hafi nú heimild til þess að færa starfsemi sína út á nýjar brautir og lána til hvers konar atvinnustarfsemi . Hann sagði að það sama gilti um öll útlán sjóðsins . Gengið væri úr skugga um að þau veð sem sett væru fyrir lánum væru trygg . Vangaveltur um tilgang opinberra lánasjóða : Iðnlánasjóður orðinn almenn lánastof nun - segir skrifstofustjóri í viðskiptaráðuneytinu Finnur Sveinbjörnsson , skrifstofu - stjóri í viðskiptaráðuneytinu , segir , aðspuröur um hvort eðlilegt geti tal - ist að Iðnlánasjóður láni íslenska útvarpsfélaginu 250 milljónir til af - ruglarakaupa , að hver og einn verði aö svara slíku fyrir sjálfan sig . Spurning sé hvort það sé eitthvað verra eða betra en að Landsbankinn geri það . Sjóðurinn sé í raun orðinn almenn lánastofnun nema hvaö hann megi ekki taka við innlánum . - Þjónar Iðnlánasjóður þá einhverj - um tilgangi sem slikur ef honum er ekki ætlað að lána til iðnaðarstarf - semi ? Höfum við ekki nóg af lána - stofnunum sem gegna sama hlut - verki ? „ Það er í sjálfu sér rétt að við höf - um nóg af lánastofnunum sem þjóna þessu hlutverki . Það hlýtur að koma til rækilegrar skoðunar í nánustu framtíð , þegar margir lánasjóðir í eigu hins opinbera eru farnir að starfa sem almennar lánastofnanir , með sömu starfsemi og bankar og sparisjóðir , hvort þörf sé á öllum þessum opinberu lánasjóðum og hvort ekki þuríi að sameina þá . Rík - ið hlýtur að taka það tíl alvarlegrar skoðunar hvort ekici megi á einhvern hátt fækka þeim , " segir Finnur . Aldraðir flugmenn krefjast gerðardóms vegna skertra kjara : Þetta er andstyggilegt mál - segir Jóhannes R. Snorrason , fyrrverandi flugstjóri „ Þetta er andstyggilegt mál og það er óbragð í munni margra út af þessu . Við trúðum því ekki fyrr en á reyndi að þessir starfandi flug - menn í dag myndu koma svona fram við elstu mennina . Menn vildu ekki trúa því að það ætti að taka okkur svona í gegn , " segir Jóhannes R. Snorrason , fyrrver - andi flugstjóri , sem nú er eftirla - unaþegi . Jóhannes er þarna að vitna til þess að samkvæmt ákvörð - un Eftirlaunasjóðs flugmanna er búið að skerða kjör eftirlaunaþega um allt að 45 prósent . Jóhannes er ásamt 55 öðrum flugmönnum , bæði starfandi sem og eftirlaunaþegum , með kröfu fyrir Héraðsdómi Reykjavíkur um að skipaður verði gerðardómur vegna þessa máls . „ Við elstu mennirnir förum verst út úr þessu og við erum mennirnir sem stofnuðum bæði Félag ís - lenskra atvinnuflugmanna og líf - eyrissjóðinn . Það var að vísu gerð nafnbreyting á lífeyrissjóðnum ár - ið 1974 þar sem hann fékk nafnið Eftirlaunasjóður flugmanna . Hann átti að þjóna sama tilgangi - að tryggja mönnum lífeyri við starfs - Jóhannes Snorrason , fyrrverandi flugstjóri , og félagar hans krefjast þess að skipaöur verði gerðardómur vegna skerðingar á eftirlaunum þeirra frá Eftirlaunasjóði flugmanna . OV-mynd GVA lok . Við borguðum í þennan sjóð alla tíð mikinn hluta Íauna okkar eða 20 prósent lengst af . Við treyst - um því að þegar þar að kæmi gæt - um við lifað þokkalegu lífi , " segir Jóhannes . Jóhannes segir að þegar sjóður - inn breytti um nafn hafi mönnum verið úthlutað svokölluðum skil - orðsbundnum stigum sem áttu að halda sínu fulla verðgildi . Stjórn hins nýja sjóðs og stjórn FÍA hafi verið failið að tryggja tekjustofna tíl að hann gæti staðið undir skuld - bindingum . „ Síðar var það viðkvæði ungu mannanna að við hefðum fengið svo hagkvæm óverðtryggð lán úr sjóðnum fyrr á árum . Þeir sáu of - sjónum yfir þeim tveimur prósent - um sem þeir greiddu og áttu að standa undir greiðslum til okkar . Þeir kipptu þeim því út og vildu fá það í sinn vasa . Þeir gleyma því þó að 1974 til 1979 var sjóðurinn óverð - tryggður og það eru enn fljúgandi menn sem jusu út óverðtryggðum lánum til húsbygginga og íbúðar - kaupa . Það er því ekki við okkur eina að sakast , " segir Jóhannes . Hann segir að þegar hann hætti að fljúga í kringum 1980 hafi hann átt réttindi til launa sem samsvara 50 prósentum af launum flugstjóra . Síðan hafi allir verið skertir um 10 prósent . Enn meiri skerðing hafi síðan dunið yfir þegar samþykkt var að taka 2 prósentin út . „ Okkar laun voru skert um 60 prósent . í staðinn fyrir þau 25 stig sem ég áttí á ég núna 11 stig . Það þýðir að mín eftírlaun ættu að vera um 20 prósent af launum flugstjóra og þætti einhverjum lítíð . Við höf - um að vísu fengið smávægilega uppbót eða leiðréttingu þannig að við höldum 65 prósentum af fyrri réttindum . Það er þó óljóst hvað sú leiðrétting stendur lengi . Þegar menn sáu svart á hvítu hvað var að gerast þarna tóku 55 flugmenn sig saman um að berjast gegn þess - ari aðför að elstu mönnunum . Það er ekki svo að það séu ekki til fjár - munir til að standa við skuldbind - ingar gagnvart okkur . Sjóðurinn á milljarða og þetta ástand er á ábyrgð allra flugmanna innan FÍA , " segir Jóhannes .